**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 554**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Даване на съгласие за извършване на замяна на обезпечение, по изп. дело № 622/2020 г. по описа на ЧСИ Виктор Георгиев

На основание чл. 21, ал. 1, т. 8 от Закона за местното самоуправление и местната администрация (ЗМСМА), във връзка с чл. 443 от Граждански процесуален кодекс (ГПК) и Искане с Вх. № 1015/26.07.2021 г. от ЕТ „Деница – Т. Тодоров“, гр. Свищов, Общински съвет – Свищов,

**Р Е Ш И:**

1. ДАВА СЪГЛАСИЕ ДА БЪДЕ ИЗВЪРШЕНА ЗАМЯНА НА ОБЕЗПЕЧЕНИЕТО, представляващо наложената по изп. дело № 622/2020 г. по описа на ЧСИ Виктор Георгиев възбрана върху два от недвижимите имоти, собственост на длъжника ЕТ „Деница-Т. Тодоров“, ЕИК: \*\*\*\*\*\*\*\*\*, а именно: възбрана върху самостоятелен обект в сграда с идентификатор 65766.701.2163.1.134, представляващ търговски обект с данъчна оценка в размер на 42 112,00 лева и възбрана върху поземлен имот с идентификатор 65766.702.2137, представляващ земя с данъчна оценка 9 050,40 лева, **а върху имот** **Самостоятелен обект в сграда с идентификатор 65766.702.4123.1.7**, с данъчна оценка за имота 551 766, 20 лева, представляващ ОБОСОБЕН ТЪРГОВСКИ ОБЕКТ ОТ СГРАДАТА НА КИНО „АЛЕКО“, състоящ от МАЛКА ЗАЛА със застр. площ от 368,27 кв. м., КАФЕ АПЕРИТИВ със застр. площ от 250,31 кв. м., ФОАЙЕ И СТЪЛБИЩЕ I със застр. площ от 98,41 кв. м., СТЪЛБИЩЕ III със застроена площ 6,56 кв. м, разположени в северната част на партерния етаж от масивна триетажна сграда - „Кино Алеко“; ДИСКОТЕКА със застр. площ от 798,91 кв. м., ОФИСИ със застр. площ от 173,89 кв. м., СТЪЛБИЩЕ I със застр. площ от 84,38 кв. м., СТЪЛБИЩЕ II със застр. площ от 113,37 кв. м., СТЪЛБИЩЕ III със застроена площ 17,08 кв. м., разположени в източната и западната част на първия етаж от масивна триетажна сграда – „Кино Алеко“; ВЕНТИЛАЦИОННО със застр. площ от 87,58 кв. м., СТЪЛБИЩЕ III със застроена площ 17,08 кв. м., СТЪЛБИЩЕ III със застроена площ 33,87 кв. м., разположени в северозападната част на втория етаж от масивна триетажна сграда - „Кино Алеко“ с обособени самостоятелни входове на изток и на запад, целият находящ се в сграда с идентификатор 65766.702.4123.1, **да бъде вписана възбрана**.

2. Вдигането на възбраната върху посочените в т. 1 два имота да бъде извършено след изпълнение от длъжника ЕТ „Деница-Т. Тодоров“ на следните условия:

2.1. Да бъде внесена от длъжника предложената от него сума в размер на 18 000,00 лева /осемнадесет хиляди лева/ по сметка на Община Свищов, с която да бъде погасено част от задължението на ЕТ „Деница-Т. Тодоров“ към Общината;

2. 2. Да бъде наложена възбрана върху следния недвижим имот, собственост на длъжника ЕТ „Деница-Т. Тодоров“, ЕИК: \*\*\*\*\*\*\*\*\*, а именно: имот Самостоятелен обект в сграда с идентификатор 65766.702.4123.1.7, представляващ обособен търговски обект от сградата на кино „Алеко“, състоящ се от обекти, описани в т. 1 на настоящото решение, находящ се в сграда с идентификатор 65766.702.4123.1, при условие, че няма други вещни тежести или претенции на трети лица върху имота.

3. След вписване на възбрана върху имот с идентификатор 65766.702.4123.1.7 да се предприемат последващи действия във връзка с удовлетворяване вземанията на Община Свищов по изп. дело № 622/20 г. по описа на ЧСИ Виктор Георгиев, като бъде депозирана молба до ЧСИ Виктор Георгиев за пристъпване към опис и оценка на недвижимия имот, върху който е наложена новата възбрана и изнасянето му на публична продан.

4. Възлага на Кмета на община Свищов да предприеме необходимите действия за изпълнение на приетите решения.

**МОТИВИ:** Решението се приема във връзка с постъпилоискане с Вх. № 1015/26.07.2021 г. от ЕТ „Деница-Т. Тодоров“, гр. Свищов. В искането се посочва, че публичните задължения към Община Свищов са в размер на около 175 000 лв., а притежаваното от него имущество е на стойност, която многократно ги надвишава. В момента има купувачи, които проявяват интерес точно към имоти, възбранени в полза на Община Свищов. След замяна на обезпечението и продажбата на два от имотите ЕТ „Деница-Т. Тодоров“, гр. Свищов ще погаси изцяло задълженията си към ТД на НАП и ще заплати по сметката на Община Свищов около 18 000 лв. След като бъде погасен целият дълг към ТД на НАП, всички възбранени имоти ще останат като обезпечение само на дълга към Община Свищов. С цел защита интересите на Община Свищов се налага възбрана върху имот с идентификатор 65766.702.4123.1.7, собственост на ЕТ „Деница- Т. Тодоров“, гр. Свищов, който е свободен от каквито и да е вещни тежести. Когато длъжникът предлага принудителното изпълнение да бъде насочено към друг негов имот със значително по-висока стойност след това не може да възразява за прекомерност или свърхобезпеченост на вземането.

В заседанието участват 28 общински съветници.

Гласували “За” – 23, “Против” – 2, “Въздържали се” – 2 и „Не участва – 1“.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/